cyanic-selkie/wikianc huggingface dataset:
মিনা আল-শুওয়াইখ
শুওয়াইখ শিল্পাঞ্চল
অন্যান্য গুরুত্বপূর্ণ স্থানগুলি হল কুয়েত গাল্ফ ব্যাংক, সিটি সেন্টার শপিংমল, কেজিএল ট্রান্সপোর্ট ইত্যাদি। শুওয়াইখ শিল্পাঞ্চলে বেশ কয়েকটি বড় বড় গাড়ি ব্যবসায়ীর শোরুম আছে।
উপসাগরীয় যুদ্বের আগের ক্ষতিগ্রস্ত যুদ্ধজাহাজ, মাছ ধরার ট্রলার এবং এক বা দুই মাস্তুল বিশিষ্ট ছোট জাহাজ দাও শুয়াইখ বন্দরের নিকটবর্তী উপকূলে দেখা যায়।
শুওয়াইখ বন্দর
শুওয়াইখ বন্দরটি (আশ-আশুওয়ায়িখ নামেও পরিচিত) কুয়েতের সবচেয়ে গুরুত্বপূর্ণ বন্দর। এটি কুয়েত সিটির পশ্চিম প্রান্তে, পারস্য উপসাগর থেকে বিচ্ছিন্ন কুয়েত উপসাগরের দক্ষিণ উপকূলে অবস্থিত।
কুয়েত বন্দর কর্তৃপক্ষ শুওয়াইখ বন্দর ব্যবস্থাপনা ও পরিচালনা করে। শুওয়াইখ বন্দরটি গভীর সমুদ্রে নোঙ্গরস্থানের মাধ্যমে সমুদ্রগামী জাহাজের সেবা প্রদান করে এবং এতে পর্যাপ্ত পরিমানে আধুনিক কন্টেইনার সুবিধা আছে। এটি দেশের সবচেয়ে গুরুত্বপূর্ণ বাণিজ্যিক বন্দর এবং ৩২০ হেক্টর জমি আর ১২০ হেক্টর পরিমান পানিপৃষ্ঠ এলাকা নিয়ে এটি অবস্থিত। কুয়েত উপসাগরের ভিতরে নৌচালন প্রণালীটি ৮.৫ মিটার (নূন্যতম জোয়ারের স্তর) গভীর এবং এটি প্রায় আট কিলোমিটার লম্বা। যে কোন জোয়ারের সময় শুওয়াইখ বন্দরে ৭.৫ মিটার গঠনের জাহাজ ভিড়তে পারে। উচ্চ জোয়ারের সময় ৯.৫ মিটার গঠনের জাহাজ শুওয়াইখ বন্দরে প্রবেশ করতে এবং ছেড়ে যেতে পারে। শুওয়াইখ বন্দরে মোট ৪০৫৫ মিটার দৈর্ঘ্যর ২১ টি নোঙ্গর আছে। চৌদ্দটি নোঙ্গরস্থলের গভীরতা ১০ মিটার, চারটি ৮.৫ মিটার গভীর এবং তিনটি ৬.৭ মিটার গভীর। শুওয়াইখ বন্দরের মাধ্যমে চলাচলকারি মালবাহী জাহাজগুলির মধ্যে বাণিজ্য তরী এবং অন্যান্য জাহাজের মধ্যে আছে লাইনার, ট্রাম্প, মাছ ধরার ট্রলার এবং ছোট যাত্রীবাহী জাহাজের পাশাপাশি কার্গোবাহি কন্টেইনার এবং রোল-অন / রোল-অফ জাহাজ এবং বারেজ অন্তর্ভুক্ত।
জরুরী শীর্ষ বিদ্যুৎ শুওয়াইখ (ইপিপিএস)
২০০৮ সালে কুয়েতের জ্বালানি মন্ত্রণালয় (এমওই) একটি ২০০ মেগাওয়াট বিদ্যুৎকেন্দ্র নির্মাণের জন্য ২৭০ মিলিয়ন ডলারের চুক্তি স্বাক্ষর করে, এটি মধ্য প্রাচ্যের বৃহত্তম এয়ারোডেরিভেটিভ ইঞ্জিন বিদ্যুৎকেন্দ্র। প্রোকৌশল, সংগ্রহ এবং নির্মান (ইপিসি) কাজের জন্য হিউস্টনের একটি পরিপূর্ণ বিদ্যুৎ এবং টারবাইন নিয়ন্ত্রণ সংস্থা এইচপিআই, এলএলসি; প্রকৌশল সংস্থা এস এন্ড ডাব্লিউ এনার্জি সলিউশন ইনক. (এসডব্লিউএস); এবং কুয়েতের বৃহত্ সিভিল এবং বৈদ্যুতিন যন্ত্রপাতি সংক্রান্ত ঠিকাদার আলঘানিম ইন্টারন্যাশনাল (এআই) এর সাথে চুক্তিবদ্ধ হয়। চরম বিদ্যুৎ ব্যবহারের মাসগুলিতে কুয়েত সিটিতে বিদ্যুত সরবরাহের নিশ্চয়তার জন্য এই বিদ্যুৎ কেন্দ্রটি নির্মিত হয়।
কুয়েত বিশ্ববিদ্যালয়
পাবলিক বিশ্ববিদ্যালয় কুয়েত বিশ্ববিদ্যালয়ের ক্যাম্পাস বন্দরের নিকটে অবস্থিত, এটি মুবারক-আল-কবীর, খালদিয়া এবং জাব্রিয়ার সম্প্রসারিত অংশের সাথে প্রধান ক্যাম্পাস। শুওয়াইখের ক্যাম্পাসে বিশ্ববিদ্যালয়ের কর্মীদের আবাসিক কোয়ার্টারও অন্তর্ভুক্ত রয়েছে।
সুইমিং পুল, গেমিং জোন, টেনিস কোর্ট, বাস্কেটবল কোর্ট সহ আরও নানা ধরনের বিনোদনের সুবিধা আছে এবং বিশ্ববিদ্যালয় অনুষদের সদস্যদের ক্লাবে প্রতি বৃহস্পতিবার সন্ধ্যায় একটি সিনেমা পদর্শিত হয়।
পরিবহন
দুটি বড় কর্পোরেশন, সিটি বাস এবং কুয়েত পাবলিক ট্রান্সপোর্ট কোম্পানির (কেপিটিসি) মাধ্যমে কুয়েতের বেশিরভাগ অঞ্চলের মধ্যে সারাদিন গণপরিবহন চলাচল করে, যদিও গণপরিবহন খুব কম লোকই ব্যবহার করে।
২০০৮ সালে উপসাগরীয় রাষ্ট্রগুলোকে সংযুক্ত করে একটি রেলপথের প্রস্তাব দেওয়া হয়, যদিও এর কাজ এখনও শুরু হয়নি (রেলওয়ে গেজেট ইন্টান্যাশনাল থেকে উদ্ধৃত)। পুরো শহর এবং শহরতলিকে যুক্তকরে চারটি লাইন এবং স্টেশন সহ একটি মেট্রো নেটওয়ার্ক নকশা করা হয়।
কুয়েত আন্তর্জাতিক বিমানবন্দর দেশের বিভিন্ন অভ্যন্তরীণ ও আন্তর্জাতিক গন্তব্যে সেবা দেওয়ার প্রাথমিক বিমানবন্দর। শুওয়াইখ বন্দর গাজালী এক্সপ্রেসওয়ের (রোড -৬০) মাধ্যমে কুয়েত আন্তর্জাতিক বিমানবন্দরের সাথে সরাসরি সংযুক্ত।
২০০৫–০৬ বুন্দেসলিগা
২০০৫–০৬ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪৩তম মৌসুম ছিল। এই মৌসুমটি ২০০৫ সালের ৫ই আগস্ট তারিখে শুরু হয়ে ২০০৬ সালের ১৩ই মে তারিখে সম্পন্ন হয়েছিল। বায়ার্ন মিউনিখের জার্মান মধ্যমাঠের খেলোয়াড় ওয়েন হারগ্রিভস এই মৌসুমের প্রথম গোল করেছিলেন।
বায়ার্ন মিউনিখ বুন্দেসলিগার পূর্ববর্তী আসরের চ্যাম্পিয়ন, যারা ২০০৪–০৫ মৌসুমে ৭৭ পয়েন্ট অর্জন করে এই প্রতিযোগিতার ইতিহাসে ১৮তম বারের মতো শিরোপা জয়লাভ করেছিল।
প্রতিযোগিতার ধরন
প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।
দল
২০০৪–০৫ মৌসুম শেষে বোখুম, হান্সা রস্টক এবং ফ্রাইবুর্গ মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে কলন, ডুসবুর্গ এবং আইন্ট্রাখট ফ্রাঙ্কফুর্ট বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।
শিবানন্দ আশ্রম
শিবানন্দ আশ্রম বা ডিভাইন লাইফ সোসাইটি (ডিএলএস) একটি হিন্দু-ধর্মীয় প্রতিষ্ঠান এবং আশ্রম, যা স্বামী শিবানন্দ স্বরস্বতী’র দ্বারা ১৯৩৬ সালে প্রতিষ্ঠিত হয়েছে। এটি সদরদপ্তর মুনি কি রেতি, হৃষিকেশ, ভারতে আবস্থিত। এখন সারাবিশ্বে এটির কেন্দ্র প্রতিষ্ঠিত হয়েছে। প্রধান কার্যালয় হৃষিকেশেও স্থাপিত হচ্ছে। স্বামী শিবানন্দের শিষ্যরাও স্বাধীনভাবে প্রতিষ্ঠান বিভিন্ন জায়গায় গড়ে তুলছে। যেমন- মরিশাস, আমেরিকা, অস্ট্রেলিয়া, কানাডা, মালেয়েশিয়া, দক্ষিণ আফ্রিকা, দক্ষিণ আমেরিকা এবং ইউরোপ প্রভৃতি জায়গায়।
লক্ষ্য ও কার্যক্রম
নিম্নলিখিত উপায়গুলোর মাধ্যমে এই সংগঠন আধ্যাত্মিক জ্ঞান প্রচার করে:
ইতিহাস
১৯৩৬ সালে একটি তীর্থযাত্রা থেকে ফেরার পর, স্বামী শিবানন্দ হৃষিকেশে গঙ্গা নদীর ধারে একটি পুরাতন কুটীরে বাস করতে শুরু করেন। তার দলের অন্যান্য শিষ্যগণও কঠিন পরিস্থিতিতে তার সাথে থাকার জন্য ইচ্ছা পোষণ করেন। অবশেষে একসময় তিনি মানবজাতির সেবা করার উদ্দেশ্যে ডিভাইন লাইফ সোসাইটি প্রতিষ্ঠা করেন। তেহরি গাড়োয়ালের রাজা শিবানন্দ আশ্রম প্রতিষ্ঠার জন্য তাকে কিছু জমি দান করেন। চিদানন্দ সরস্বতী এই সোসাইটির প্রেসিডেন্ট হিসেবে আগস্ট ১৯৬৩ থেকে ২৮ আগস্ট ২০০৮ পর্যন্ত দায়িত্ব পালন করেন। আবার, কৃষ্ণনন্দ সরস্বতী হৃষিকেশে এই সোসাইটির সাধারণ সম্পাদক হিসেবে ১৯৫৮ থেকে ২০০১ সাল পর্যন্ত দায়িত্ব পালন করেন।
নিরামিষভোজী
শিবানন্দ নৈতিক ও আধ্যাত্মিক কারণে কঠোর ল্যাকটো-ভেজিটেরিয়ান। তার ডিভাইন লাইফ সোসাইটি এইভাবে নিরামিষ খাবারের পক্ষে।
শ্রীকৃষ্ণকীর্তন
শ্রীকৃষ্ণকীর্তন হল বড়ু চণ্ডীদাস রচিত একটি মধ্যযুগীয় বাংলা কাব্য। এটি আদি মধ্যযুগীয় তথা প্রাক্-চৈতন্য যুগে বাংলা ভাষায় লেখা একমাত্র আখ্যানকাব্য এবং বৌদ্ধ সহজিয়া সংগীত-সংগ্রহ চর্যাপদের পর আদি-মধ্যযুগীয় বাংলা ভাষার আবিষ্কৃত দ্বিতীয় প্রাচীনতম নিদর্শন। ১৯০৯ খ্রিস্টাব্দে বসন্তরঞ্জন রায় বিদ্বদ্বল্লভ বাঁকুড়া জেলার কাঁকিলা, গ্রামের দেবেন্দ্রনাথ মুখোপাধ্যায়ের গোয়ালঘর থেকে এই কাব্যের খণ্ডিত পুথিটি আবিষ্কার করেন। ১৯১৬ খ্রিস্টাব্দে তাঁরই সম্পাদনায় বঙ্গীয় সাহিত্য পরিষদ থেকে পুথিটি গ্রন্থাকারে প্রকাশিত হয়। তিনি এই পুথির নামকরণ "শ্রীকৃষ্ণকীর্তন" করলেও পুথির মধ্যে একটি চিরকুটে লিখিত শ্রীকৃষ্ণসন্দর্ভ নামটি দৃষ্টে কোনও কোনও গবেষক পুথিটির নাম "শ্রীকৃষ্ণসন্দর্ভ" রাখারই পক্ষপাতী ছিলেন; যদিও নামটি সংশয়াতীত নয় বলে বর্তমানে কাব্যটিকে 'শ্রীকৃষ্ণকীর্তন' নামেই অভিহিত করা হয়।
শ্রীকৃষ্ণকীর্তন কাব্যের মূল উপজীব্য রাধা ও কৃষ্ণের প্রণয়কাহিনি। সমগ্র কাব্যটি তেরোটি খণ্ডে বিভক্ত: জন্মখণ্ড, তাম্বুলখণ্ড, দানখণ্ড, নৌকাখণ্ড, ভারখণ্ড, ছত্রখণ্ড, বৃন্দাবনখণ্ড, কালিয়দমন খণ্ড, যমুনাখণ্ড, হারখণ্ড, বাণখণ্ড, বংশীখণ্ড ও রাধাবিরহ। রাধাবিরহ অবশ্য মূল কাব্যে প্রক্ষিপ্ত কিনা তা নিয়ে গবেষকদের মধ্যে দ্বিমত রয়েছে।
কাব্যের প্রধান তিন চরিত্র রাধা, কৃষ্ণ ও বড়ায়ি। এই বড়ায়ি চরিত্রটি সৃষ্টি করা হয়েছে প্রাচীন সংস্কৃত সাহিত্যের "কুট্টনী" জাতীয় চরিত্রটির আদলে। এই তিনটি চরিত্র চিত্রণের দক্ষতার পরিপ্রেক্ষিতে কাব্যটিকে বড়ু চণ্ডীদাসের কবি প্রতিভার সার্থক নিদর্শন মনে করা হয়। পরবর্তীকালের বৈষ্ণব পদাবলি সাহিত্যের মাথুর ও ভাবসম্মিলন পর্যায়ের পূর্বাভাস শ্রীকৃষ্ণকীর্তনের রাধাবিরহ অংশের মধ্যে নিহিত।
বিষেন সিং বেদী
বিষেন সিং বেদী (ਬਿਸ਼ਨ ਸਿੰਘ ਬੇਦੀ; ; জন্ম: ২৫ সেপ্টেম্বর, ১৯৪৬) অমৃতসরে জন্মগ্রহণকারী ভারতের সাবেক ও প্রথিতযশা আন্তর্জাতিক ক্রিকেটার। ভারত ক্রিকেট দলে তিনি মূলতঃ স্লো লেফট-আর্ম অর্থোডক্স বোলিং করতেন। ১৯৬৬ থেকে ১৯৭৯ সময়কালে ভারতের পক্ষে টেস্ট ক্রিকেটে অংশগ্রহণ করেন। এছাড়াও তিনি জাতীয় দলকে ২২ টেস্টে নেতৃত্ব দেন। তার সময়কালেই ভারতে স্পিন জনপ্রিয়তা অর্জন করতে শুরু করে। বিশ্বের অন্যতম সেরা লেগ স্পিনার হিসেবে ১৯৬০ ও ৭০-এর দশকে ই.এ.এস. প্রসন্ন, ভাগবত চন্দ্রশেখর ও শ্রীনিবাসন ভেঙ্কটরাঘবনকে নিয়ে ভারতীয় স্পিন জগতে একচ্ছত্র আধিপত্য বিস্তারে ব্যাপক ভূমিকা রাখেন।
শ্রীকৃষ্ণকীর্তন
মধ্যযুগের আদিপর্বে রচিত এই কাব্যের ভাষা আধুনিক দৃষ্টিকোণ থেকে কিছুটা দুরূহ মনে হলেও বাংলা সাহিত্যের প্রথম যুগের ভাষা হিসেবে তা চর্যাপদের ভাষা অপেক্ষা অনেক বেশি সাবলীল, স্বাভাবিক ও স্বনির্ভর ছিল। মনে করা হয় যে, বড়ু চণ্ডীদাস সংস্কৃত ভাষা ও সাহিত্যে সুপণ্ডিত ছিলেন। শ্রীকৃষ্ণকীর্তনে যেমন একদিকে ভাগবত পুরাণ ও গীতগোবিন্দম্ কাব্যের বহু পংক্তির ভাবানুবাদ স্থান পেয়েছে, তেমনই উপমা, রূপক, উৎপ্রেক্ষা প্রভৃতি অলংকারের প্রয়োগেও কবি যথেষ্ট দক্ষতার পরিচয় দিয়েছেন। এই কাব্যের ছন্দের বৈচিত্র্যও লক্ষণীয়। সাত প্রকারের পয়ার ও তিন প্রকারের ত্রিপদী ছন্দের প্রয়োগ দেখা যায় শ্রীকৃষ্ণকীর্তনে। বিষয়বস্তু ও ভাবের দিক থেকে শ্রীকৃষ্ণকীর্তন জয়দেবের গীতগোবিন্দম্ ও চৈতন্যোত্তর বৈষ্ণব সাহিত্যের মধ্যে সেতুবন্ধনের কাজটি করেছে। তাছাড়া এই কাব্যে রাধা, কৃষ্ণ ও বড়ায়ির উক্তি-প্রত্যুক্তির মাধ্যমে যে নাটকীয় পরিবেশ সৃষ্টি হয়েছে তার মধ্যে নিহিত রয়েছে পরবর্তীকালের বাংলা নাট্যসাহিত্যের বীজও।
পুথি আবিষ্কার
শ্রীকৃষ্ণকীর্তনের একমাত্র আবিষ্কৃত পুথির ভিতর পাওয়া একটি চিরকুট থেকে গবেষকেরা জানতে পেরেছেন যে, পুথিটি ১৬৮২ খ্রিস্টাব্দে বনবিষ্ণুপুরের রাজার "গাঁথাঘর" অর্থাৎ রাজ-গ্রন্থাগারে ছিল। রাজগুরু শ্রীনিবাস আচার্যের দৌহিত্র-বংশীয় দেবেন্দ্রনাথ মুখোপাধ্যায় পরে পুথিটির অধিকারী হন। দেবেন্দ্রনাথ ছিলেন বাঁকুড়া জেলার কাঁকিল্যা গ্রামের,অধিবাসী। ১৯০৯ খ্রিস্টাব্দে বসন্তরঞ্জন রায় বিদ্বদ্বল্লভ মুখোপাধ্যায় পরিবারের গোয়ালঘরের মাচায় অযত্নে রক্ষিত কয়েকটি পুথির ভিতর থেকে শ্রীকৃষ্ণকীর্তনের খণ্ডিত পুথিটি আবিষ্কার করেন। ১৯১৬ খ্রিস্টাব্দে বসন্তরঞ্জন রায় বিদ্বদ্বল্লভের সম্পাদনাতেই বঙ্গীয় সাহিত্য পরিষদ থেকে পুথিটি গ্রন্থাকারে প্রকাশিত হয়। পুথিটির প্রথম, মধ্য ও শেষের কয়েকটি পৃষ্ঠা পাওয়া যায়নি।
বিষেন সিং বেদী
খেলোয়াড়ী জীবন
১৯৬৯-৭০ মৌসুমে কলকাতায় অনুষ্ঠিত সফরকারী অস্ট্রেলিয়ার বিপক্ষে তিনি তার সেরা বোলিং পরিসংখ্যান ৭/৯৮ লাভ করেন। ১৯৭৮-৭৯ মৌসুমে পার্থে একই দলের বিরুদ্ধে টেস্টের সেরা ১০/১৯৪ করেন। ১৯৭৬ সালে কানপুরে নিউজিল্যান্ডের বিরুদ্ধে অনুষ্ঠিত টেস্টে একমাত্র অর্ধ-শতক ও অপরাজিত ৫০* রান করেন। একই মৌসুমে মনসুর আলি খান পতৌদি'র পরিবর্তে দলের অধিনায়ক মনোনীত হয়। অধিনায়ক হিসেবে ১৯৭৬ সালে পোর্ট-অব-স্পেনে অনুষ্ঠিত ওয়েস্ট ইন্ডিজের বিপক্ষে তৃতীয় টেস্টে প্রথম জয় পান। ঐ খেলায় ভারত তৎকালীন ৪র্থ ইনিংসে রেকর্ড ৪০৬ রান সংগ্রহ করে ভারত স্মরণীয় জয় পায়। এরপর নিউজিল্যান্ডের বিপক্ষে নিজ দেশে ২-০ সিরিজে জয় পায়। কিন্তু ধারাবাহিকভাবে ইংল্যান্ডের বিপক্ষে নিজ দেশে ৩-১, বিদেশে অস্ট্রেলিয়ার বিপক্ষে ৩-২ এবং পাকিস্তানের বিপক্ষে ২-০ সিরিজ পরাজয়ের ফলে সুনীল গাভাস্কার তার স্থলাভিষিক্ত হন।
শ্রীকৃষ্ণকীর্তন
পুথি-পরিচয়
বসন্তরঞ্জন রায় বিদ্বদ্বল্লভ<<, আবিষ্কৃত পুথিটি ছাড়া শ্রীকৃষ্ণকীর্তনের আর কোনও পুথি পাওয়া যায়নি। তুলোট কাগজে লেখা এই পুথিটির প্রারম্ভে আখ্যাপত্র, শেষের পুষ্পিকা এবং মাঝের কতকগুলি পৃষ্ঠা নষ্ট হয়ে গিয়েছে। পুথির মধ্যে একটি "পাত্ড়া" (টুকরো তুলোট কাগজ) পাওয়া গিয়েছে। তাতে পুরনো ছাঁদের অক্ষরে লেখা রয়েছে,, "শ্রীকৃষ্ণ সন্দর্ব্বের ৯৫ পচানই পত্র একশত দশ পত্র পর্যন্ত একুনে ১৬ শোল পত্র শ্রীকৃষ্ণপঞ্চানন শ্রীশ্রী মহারাজার হুজুরকে লইয়া গেলেন পুনশ্চ আনিয়া দিবেন",। চিরকুটটিতে তারিখ হিসেবে উল্লিখিত হয়েছে "সন ১০৮৯/ তাং ২১ অগ্রহায়ণ" (১৬৮২ খ্রিস্টাব্দ)। অসিতকুমার বন্দ্যোপাধ্যায়ের অনুমান, সেই সময় বনবিষ্ণুপুরের "গাঁথাঘর" বা রাজ-গ্রন্থাগারে পুথিটি অক্ষত অবস্থাতেই ছিল। পুথিটিতে তিনি পুরনো ধাঁচের বলে মনে করেছেন। তাঁর মতে, এটি নকল করা হয়েছিল সপ্তদশ শতাব্দীতে অথবা তারও আগে। যোগেশচন্দ্র রায় বিদ্যানিধি সাহিত্য পরিষৎ পত্রিকা-র ১৩২৬ বঙ্গাব্দ প্রথম সংখ্যায় প্রকাশিত তাঁর "শ্রীকৃষ্ণকীর্তনে সংশয়" প্রবন্ধে কাব্যটির প্রাচীনতা ও প্রামাণিকতা নিয়ে সংশয় প্রকাশ করেছেন। তিনি বৈজ্ঞানিক পদ্ধতিতে পুথির কাগজ পরীক্ষা করে দেখেছিলেন যে পুথিটিকে যতটা প্রাচীন মনে হরা হয় আসলে তা তত প্রাচীন নয়। অবশ্য অসিতকুমার বন্দ্যোপাধ্যায়ের মতে, চিরকুটটিই প্রমাণ করে যে পুথিটি সপ্তদশ শতাব্দীর পরে নকল করা হয়নি। সুকুমার সেন এই পুথিটি সম্পর্কে লিখেছেন: শ্রীকৃষ্ণকীর্তন পুথি এক হাতের লেখা নয়, দুইটি ভিন্ন হাতের (আসলে ভিন্ন ঢঙের) লেখা আছে। একটি পুরানো গোটা গোটা অনুশাসন খোদাইয়ের রীতিতে সযত্নে লেখা। আর একটি জড়ানো জড়ানো টানা অর্বাচীন হাতের পত্র-দলিলের ছাঁদে লেখা। অর্বাচীন ছাঁদে পাতাগুলিকে পরবর্তী কালের যোজনা বলিবার উপায় নাই কেননা কালি এক কাগজও এক, এবং একই অচ্ছিন্ন ভাঁজ-করা পাতায় প্রাচীন-অর্বাচীন দুই ছাঁদের লেখাই পাওয়া গিয়াছে। …কাগজ পাতলা, মাড়ের তৈয়ারি, ঠিক যেন মিলের কাগজ। এরকম কাগজে লেখা পুথি বা দলিল অষ্টাদশ শতাব্দীর শেষার্ধের আগে দেখি নাই, ঊনবিংশ শতাব্দীতে যথেষ্ট দেখিয়াছি। পুথিটিকে ভালো করিয়া পরীক্ষা করিয়া দেখিয়াছি। কালি হালকা, তাহাতে প্রাচীন পুথির কালির গাঢ়তা ও উজ্জ্বলতার আভাসমাত্র নাই। আমার অভিমত শ্রীকৃষ্ণকীর্তনের [আবিষ্কৃত পুথিটির] লিপিকাল অষ্টাদশ শতাব্দীর শেষার্ধের আগে হইতে পারে না, সম্ভবত ঊনবিংশ শতাব্দীর। অক্ষরের দিক দিয়াও কোন বাধা নাই। শ্রীকৃষ্ণকীর্তনের পুরানো ছাঁদের মতো অক্ষর অষ্টাদশ শতাব্দীর পুথিতে অনেক দেখিয়াছি।
বিষেন সিং বেদী
খেলোয়াড়ী জীবন
ল্যান্স গিবসের প্রতিটেস্টে ১৬.৬২ ওভার মেইডেন ওভার লাভের পর তিনি ১৬.৩৫ ওভার মেইডেন নিয়ে দ্বিতীয় স্থানে আছেন। এছাড়াও প্রতি উইকেট প্রাপ্তিতে ৪.২ মেইডেন ওভার দেন।
শ্রীকৃষ্ণকীর্তন
বৈশিষ্ট্য
ভগবান বিষ্ণুর অবতাররূপে কৃষ্ণের জন্ম, বড়াইয়ের সহযোগিতায় বৃন্দাবনে রাধার সঙ্গে তার প্রণয় এবং অন্তে বৃন্দাবন ও রাধা উভয়কে ত্যাগ করে কৃষ্ণের চিরতরে মথুরায় অভিপ্রয়াণ – এই হল ‘শ্রীকৃষ্ণকীর্তন’ কাব্যের মূল উপজীব্য। আখ্যায়িকাটি মোট ১৩ খণ্ডে বিভক্ত। জন্মখণ্ড, তাম্বুলখণ্ড, দানখণ্ড, নৌকাখণ্ড, বৃন্দাবনখণ্ড ইত্যাদি ১২টি অংশ 'খণ্ড' নামে লেখা হলেও অন্তিম অংশটির নাম শুধুই 'রাধাবিরহ', এই অংশটির শেষের পৃষ্ঠাগুলি পাওয়া যায়নি। পুঁথিটি খণ্ডিত বলে কাব্যরচনার সন-তারিখও জানা যায় না। কাব্যের প্রধান তিনটি চরিত্র —রাধা,কৃষ্ণ,বড়ায়ি।
বিষেন সিং বেদী
অর্জনসমূহ
ইনিংসে আট উইকেট লাভবিহীন অবস্থায় ১৫৬০ উইকেট নিয়ে সর্বাগ্রে অবস্থান করছেন তিনি। ১৫৩৬ উইকেট নিয়ে নিকটতম স্থানে অবস্থান করছেন কেন হিগস। ২০০৮ সালে উইজডেন ক্রিকেটার্স অ্যালমেনাক ঘোষণা করে যে, বেদী ক্রিকেটের ইতিহাসে সেরা পাঁচ ক্রিকেটারের একজন, যিনি বর্ষসেরা ক্রিকেটারের খেতাব লাভে সক্ষম হননি। তিনি নিজেই পোশাক-আশাক পরিষ্কার করেন যাকে তিনি তার ভাষায় কাঁধ ও আঙ্গুলের সেরা ব্যায়াম হিসেবে চিহ্নিত করেছেন।
শ্রীকৃষ্ণকীর্তন
বৈশিষ্ট্য
তবে আলোচ্য কাব্যটি সংস্কৃত কাব্য গীতগোবিন্দম্-এর ধরনে আখ্যানধর্মী ও সংলাপের আকারে রচিত বলে এতে প্রাচীন বাংলা নাটকের ('চিত্রনাটগীতি') একটি আভাস মেলে। মনে করা হয়, পূর্বতন লোকব্যবহারে অমার্জিত স্থূল রঙ্গরসের যে ধামালী গান প্রচলিত ছিল, তা থেকেই কবি এর আখ্যানভাগ সংগ্রহ করেছিলেন। কাব্যটিতে প্রাকৃত প্রেমের আকর্ষণ-বিকর্ষণ পালাগান বা নাটের ঠাটে উপস্থাপিত। গ্রন্থটি স্থানে স্থানে আদিরসে জারিত ও গ্রাম্য অশ্লীলতাদোষে দুষ্ট হলেও আখ্যানভাগের বর্ণনানৈপুণ্য ও চরিত্রচিত্রণে মুন্সিয়ানা আধুনিক পাঠকেরও দৃষ্টি আকর্ষণ করে। শ্রীকৃষ্ণকীর্তন কাব্যটিতে বেশ কয়েকবার উদ্ধৃত মর্মস্পর্শী একটি পদ — "কে না বাঁশি বাএ বড়ায়ি কালিনী নই কূলে। কে না বাঁশি বাএ বড়ায়ি এ গোঠ গোকুলে। আকুল শরীর মোর বেয়াকুল মন। বাঁশীর শবদেঁ মো আউলাইলোঁ বান্ধন। কে না বাঁশি বাএ বড়ায়ি সে না কোন জনা। দাসী হুআঁ তার পাএ নিশিবোঁ আপনা। কে না বাঁশি বাএ বড়ায়ি চিত্তের হরিষে। তার পাএ বড়ায়ি মোঁ কৈলোঁ কোন দোষে। আঝর ঝরএ মোর নয়নের পাণী। বাঁশীর শবদেঁ বড়ায়ি হারায়িলোঁ পরাণী।"
বিষেন সিং বেদী
বিতর্ক
অধিনায়ক থাকাকালীন বেদী বেশকিছু বিতর্কে জড়িয়ে পড়েন। ১৯৭৬ সালের রেকর্ডভাঙ্গা ইনিংস খেলার টেস্টে ওয়েস্ট ইন্ডিজ তাদের সেরা চারজন ফাস্ট-বোলারকে বোলিং আক্রমণে নামায়। তিনি এ কৌশল বুঝতে পারেন ও দুইজন খেলোয়াড় রিটায়ার্ড হার্ট হলে দ্রুত ইনিংস ঘোষণা করেন। এরফলে দ্বিতীয় ইনিংসে পাঁচজন খেলোয়াড় আঘাতের কারণে মাঠে নামেননি।
শ্রীকৃষ্ণকীর্তন
নামকরণ
বিদ্বদ্বল্লভ মহাশয় ‘শ্রীকৃষ্ণকীর্তন’ শিরোনামে গ্রন্থটি সম্পাদনা ও প্রকাশ করলেও, এই গ্রন্থের ‘শ্রীকৃষ্ণকীর্তন’ নামকরণ নিয়ে যথেষ্ট মতবিরোধ আছে। প্রাচীন পুথিগুলিতে সচরাচর প্রথম বা শেষ পাতায় পুথির নাম লেখা থাকে। কিন্তু ‘শ্রীকৃষ্ণকীর্তন’ পুথির ক্ষেত্রে এই দুটি গুরুত্বপূর্ণ পৃষ্ঠা পাওয়া যায়নি। ফলে পুথির নামও অজানাই থেকে যায়। এমনকি পরবর্তীকালের কোনও পুথিতেও বড়ু চণ্ডীদাস বা তার গ্রন্থের কোনও উল্লেখ পাওয়া যায় না। বিদ্বদ্বল্লভ মহাশয় তাই নামকরণকালে পুথির কাহিনি বিচার করে লোকঐতিহ্যের অনুসারে এটি ‘শ্রীকৃষ্ণকীর্তন’ নামে প্রকাশের সিদ্ধান্ত নেন। তার বক্তব্য ছিল, পুথির আদ্যন্তহীন খণ্ডিতাংশে কবির দেশকালাদির কথা দূরে থাকুক, পুথির নাম পর্যন্তন পাওয়া যায় নাই। কথিত হয়, চণ্ডীদাস কৃষ্ণকীর্তন কাব্য রচনা করেন। খেতরীর এক বার্ষিক উৎসবে চণ্ডীদাসের কৃষ্ণলীলা গীত হইয়াছিল, অবশ্য কীর্তনাঙ্গে। আলোচ্য পুথির প্রতিপাদ্য যে শ্রীকৃষ্ণের লীলাকীর্তন, তাহাতে তর্কের অবসর নাই। অতএব গ্রন্থের শ্রীকৃষ্ণকীর্তন নামকরণ অসমীচীন নয়।
গ্রন্থপ্রকাশের প্রায় ১১ বছর পর সাহিত্য পরিষৎ পত্রিকায় রমেশ বসু সম্ভবত ‘শ্রীকৃষ্ণকীর্তন’ কাব্যের নামকরণকেন্দ্রিক বিতর্কের সূত্রপাত ঘটান। এরপর বাংলা সাহিত্যের সারস্বত সমাজে এ-নিয়ে তুমুল তর্কবিতর্ক উপস্থিত হয়। যাঁরা ‘শ্রীকৃষ্ণকীর্তন’ নামকরণের বিরোধী ছিলেন, তাদের যুক্তি ছিল দ্বিমুখী। প্রথমত, ‘শ্রীকৃষ্ণকীর্তন’ একটি আদিরসাত্মক অশ্লীল কাব্য – এতে শ্রী বা কীর্তন কোনওটিই উপস্থিত নেই। দ্বিতীয়ত, পুথির সঙ্গে যে চিরকূটটি পাওয়া যায়, তাতে ‘শ্রীকৃষ্ণসন্দর্ব্ব’ বলে একটি কথা লিখিত আছে। অনেকে মনে করেন গ্রন্থের মূল নাম ‘শ্রীকৃষ্ণসন্দর্ভ’। প্রথম যুক্তিটি আধুনিক কাব্যবিচারের দৃষ্টিতে খুবই দুর্বল; কিন্তু আধুনিক গবেষকগণ দ্বিতীয় দাবিটি প্রসঙ্গেও যথেষ্ট সন্দিহান। এই কারণে অসিতকুমার বন্দ্যোপাধ্যায় প্রস্তাব করেছেন, যতদিন শ্রীকৃষ্ণকীর্তনের যথার্থ নাম আবিষ্কৃত না হচ্ছে ততদিন সম্পাদক বসন্তরঞ্জন রায় বিদ্বদ্বল্লভ প্রদত্ত এই নামটিই স্বীকার করতে হবে। কাব্যে কৃষ্ণ শব্দের ব্যবহার নাই বললেই চলে, আছে কাহ্নাঞি শব্দ। সেই সূত্রে কাব্যের নাম "কাহ্নাঞিকীর্তন" করা যেতে পারে।
উল্লেখপঞ্জি
আকর গ্রন্থ সাহিত্যের ইতিহাস ও অন্যান্য আলোচনা
বহিঃসংযোগ
বাংলা সাহিত্য - জ্ঞানগৃহ
ধনিয়া ইউনিয়ন
ধনিয়া বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।
আয়তন
ধনিয়া ইউনিয়নের আয়তন ৫,২৯৭ একর।
প্রশাসনিক কাঠামো
ধনিয়া ইউনিয়ন ভোলা সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ধনিয়া ইউনিয়নের মোট জনসংখ্যা ৩১,৯৫১ জন। এর মধ্যে পুরুষ ১৫,৯২০ জন এবং মহিলা ১৬,০৩১ জন। মোট পরিবার ৬,৪৫৬টি।
শিক্ষা
২০১১ সালের আদমশুমারি অনুযায়ী ধনিয়া ইউনিয়নের সাক্ষরতার হার ৪৫.৫%।
কাকশিয়ালী নদী
কাকশিয়ালী নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৮0 মিটার এব প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাকশিয়ালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৬।
প্রবাহ
কাকশিয়ালী নদীটি সাতক্ষীরা জেলার আশাশুনি উপজেলার সদর ইউনিয়নে প্রবহমান সাপমারা-হাবড়া নদী (খুটিকখালি) থেকে উৎপত্তি লাভ করেছে। পরবর্তী পর্যায়ে এ নদীর জলধারা একই জেলার কালীগঞ্জ উপজেলার বড় সিমলা ইউনিয়নের মধ্য দিয়ে প্রবাহিত হয়ে ইছামতি-কালিন্দি নদীতে পতিত হয়েছে।
ইতিহাস
কালিন্দীকে কলাগাছিয়ার সাথে যোগ করার আগে কালিগঞ্জের যমুনা থেকে একটি খাল কেটে পূর্ব দিকে উজিরপুরের নিকটে গলঘেসিয়ার সাথে যুক্ত করা হয়। ব্রিটিশ ইঞ্জিনিয়ার উইনিয়াম ককশাল এই খাল খনন করেন । ককশিয়াল সাহেবের নামানুসারে খালটি কাকশিয়ালী নদী নামে পরিচিত লাভ করে। যোগাযোগের জন্য এ নদীটি কাটলেও পরবর্তিতে এ নদী উপকূলীয় অঞ্চলের নদীর প্রবাহ ও প্রতিবেশ ব্যবস্থাপনার ক্ষেত্রে গুরুত্বপূর্ণ ভুমিকা পালন করে। তৈরী করে উপকূলীয় এলাকার আন্তঃনদী সংযোগ।
আয়তন অনুযায়ী ব্রাজিলীয় রাজ্যগুলির তালিকা
ব্রাজিলে ২৭টি রাজ্য রয়েছে, (estados) যেগুলো হচ্ছে ব্রাজিলের ফেডারেল রাজ্য, ব্রাসিলিয়া ব্রাজিলের অন্যতম প্রধান শহর ও রাজধানী। নিচে এই রাজ্যগুলির তালিকা দেয়া হল। এছাড়াও জনসংখ্যা ও ভৌগোলিক আয়তনের দিক থেকে যথাক্রমে এটি বিশ্বের ৬ষ্ঠ এবং ৫ম বৃহত্তম দেশ। ৮,৫১৫,৭৬৭ বর্গকিলোমিটার আয়তনের এই দেশটিতে বসবাসকৃত মানুষের সংখ্যা প্রায় ২০৮,৯৪২,০০০ জন।
রুশ যুদ্ধাপরাধসমূহ
এই অনুচ্ছেদটি রাশিয়া ও তার পূর্বসূরি রাষ্ট্রসমূহ যেসব যুদ্ধে অংশগ্রহণ করেছে, সেসব যুদ্ধে রুশ সামরিক বাহিনী কর্তৃক সংঘটিত যুদ্ধাপরাধসমূহের বিবরণ।
সাইবেরিয়া বিজয়
১৬৪০-এর দশকে লেনা নদীর নিকটে রুশ অগ্রাভিযানের সময় বহুসংখ্যক ইয়াকুত নিহত হয়, এবং ১৬৯০-এর দশকে রুশরা কামচাটকায় অসংখ্য কোরিয়াক, কামচাদাল ও চুকচি জাতির মানুষকে হত্যা করে ।
১৭২৯ সালে চুকচিরা রুশদেরকে পরাজিত করলে রুশ সেনাপতি মেজর পাভলুতস্কিকে চুকচিদের বিরুদ্ধে অভিযানের দায়িত্ব দেয়া হয়। তার অধীনে রুশ সৈন্যরা ১৭৩০–১৭৩১ সালে চুকচিদের বিরুদ্ধে গণহত্যায় লিপ্ত হয় এবং চুকচি নারী ও শিশুদের দাসে পরিণত করে । ১৭৪২ সালে রাশিয়ার সম্রাজ্ঞী এলিজাবেথ চুকচি ও কোরিয়াকদের তাদের বাসভূমি থেকে বিতাড়িত করার এবং তাদের সংস্কৃতি ধ্বংস করে ফেলার নির্দেশ দেন। কিন্তু রুশদের এই অভিযান ব্যর্থ হয় । ১৭৪৪ এবং ১৭৫৩–১৭৫৪ সালে কোরিয়াকদের বিরুদ্ধেও গণহত্যার অভিযান চালায় । অষ্টাদশ ও ঊনবিংশ শতাব্দীতে কামচাদালদের ৯০% এবং মানসিদের ৫০% রুশ ও কসাকদের হাতে প্রাণ হারায় । রুশ বিজয়ের পর অ্যালিউতরাও রুশ ও কসাকদের দ্বারা হত্যাকাণ্ড, ধর্ষণ ও অন্যান্য অপরাধের শিকার হয় ।
রুশ–তুর্কি যুদ্ধ (১৭৩৫–১৭৩৯)
১৭৩৫–১৭৩৯ সালের রুশ–তুর্কি যুদ্ধের সময় রুশ বাহিনী দখলকৃত অঞ্চলে হত্যা, অগ্নিসংযোগ ও ধ্বংসাত্মক কার্যকলাপসহ নানা ধরনের যুদ্ধাপরাধে লিপ্ত হয়। ১৭৩৬ সালে রুশ বাহিনী অটোমান তুর্কিদের করদরাজ্য ক্রিমিয়ান খানাত আক্রমণ করে । এই আক্রমণকালে রুশ সৈন্যরা হাজার হাজার ক্রিমিয়ান তাতার নারী-পুরুষকে নির্বিচারে হত্যা করে । তারা ক্রিমিয়ার শত শত গ্রাম ও নগর জ্বালিয়ে দেয় এবং বহু স্মৃতিসৌধ, গ্রন্থাগার, বিদ্যালয় ও ধর্মীয় উপাসনালয় ধ্বংস করে দেয় । পরবর্তী বছরে রুশ বাহিনী আবার ক্রিমিয়া, অ্যাজোভ ও ওজাকভে আক্রমণ চালায়। এই আক্রমণের সময় রুশ সৈন্যরা ৬,০০০ বাসগৃহ, ৩৮টি মসজিদ, ২টি গির্জা এবং ৫৫টি কারখানা ধ্বংস করে দেয় ।
রুশ–তুর্কি যুদ্ধ (১৭৮৭–১৭৯২)
রাশিয়া কর্তৃক ক্রিমিয়া দখলের প্রেক্ষিতে ১৭৮৭ সালে রাশিয়া ও অটোমান সাম্রাজ্যের মধ্যে যুদ্ধ শুরু হয়। এই যুদ্ধের সময় রুশ সামরিক নেতাদের নির্দেশে রুশ সৈন্যরা অটোমান সাম্রাজ্যের নিকট হতে দখলকৃত প্রতিটি শহরের সকল অধিবাসীকে হত্যা করে।
ককেশাসের যুদ্ধ
১৮৬৪ সালে ককেশাস বিজয়ের পর রুশ সরকার সার্কাশীয়দের ককেশাস থেকে বহিষ্কার করার সিদ্ধান্ত নেয়। এর ফলে ৬ লক্ষ থেকে ১৫ লক্ষ সার্কাশীয় রুশ সৈন্যদের হাতে প্রাণ হারায় এবং আরো প্রায় ১৫ লক্ষ সার্কাশীয় নিজ বাসভূমি থেকে বিতাড়িত হয় ।
রুশ–জাপান যুদ্ধ
১৯০৪–১৯০৫ সালে রুশ–জাপান যুদ্ধ সংঘটিত হয়। এই যুদ্ধের অন্যতম প্রধান রণাঙ্গন ছিল চীন সাম্রাজ্যের মাঞ্চুরিয়া। এই যুদ্ধের সময় রুশ সৈন্যরা মাঞ্চুরিয়ায় বহু চীনা গ্রাম জ্বালিয়ে দেয়, অসংখ্য চীনা নারীকে ধর্ষণ করে এবং যারা তাদের এসব কর্মকাণ্ডে বাধা দিয়েছিল তাদের মেরে ফেলে । রুশদের ধারণা ছিল, যেহেতু চীনারা এশীয়, তারা নিশ্চয়ই রাশিয়াকে পরাজিত করার জন্য এশীয় জাপানিদের সহযোগিতা করছে, কাজেই তাদের শাস্তি পাওয়া উচিত । রুশ সৈন্যরা 'পীত আতঙ্কে' ভুগছিল, এবং কেবল জাপানিদের নয়, সকল এশীয়কেই শত্রু হিসেবে দেখছিল। তাদের এই মনোভাবের কারণে চীনা জনগণ অশেষ দুর্ভোগের শিকার হয় ।
প্রথম ফিনিশ–সোভিয়েত যুদ্ধ
১৯৩৯ সালে সোভিয়েত ইউনিয়ন ফিনল্যান্ড আক্রমণ করে এবং প্রথম ফিনিশ–সোভিয়েত যুদ্ধ শুরু হয়। ফিনল্যান্ডের ওপর নির্বিচার সোভিয়েত বিমান হামলার ফলে ৯৫৭ জন বেসামরিক ব্যক্তি নিহত হয় এবং হাজার হাজার সাধারণ মানুষ নানাভাবে ক্ষতিগ্রস্ত হয় । তীব্র সোভিয়েত বিমান হামলার ফলে ফিনল্যান্ডের ভিপুরি শহরটি প্রায় সম্পূর্ণরূপে ধ্বংস হয়ে যায় ।
উত্তর ইরান আক্রমণ
দ্বিতীয় বিশ্বযুদ্ধ চলাকালে ১৯৪১ সালে সোভিয়েত ইউনিয়ন নিরপেক্ষ ইরানকে আক্রমণ করে। ১৯৪১ সালের ২৬ আগস্ট সোভিয়েত বিমানবাহিনীর ভারী বোমারু বিমানসমূহ বন্দর পাহলভী ও রেশতসহ ইরানের গিলান প্রদেশ জুড়ে বিমান হামলা চালায়। এই হামলায় কমপক্ষে ২০০ জন বেসামরিক ইরানি নিহত হয় । পরবর্তীতে ইরানের উর্মিয়া শহরে সোভিয়েত বিমান হামলায় ১২ জনেরও বেশি বেসামরিক ইরানি নিহত হয় এবং শহরটির বাজারের অধিকাংশ ধ্বংস হয়ে যায় । হামাদান শহরে সোভিয়েত বিমান হামলায় একটি শিশু প্রাণ হারায় ।
হাঙ্গেরি দখল
সোভিয়েত বাহিনীর বুদাপেস্ট অবরোধকালে বিভিন্ন কারণে প্রায় ৩৮,০০০ বেসামরিক নাগরিক প্রাণ হারায়: এদের মধ্যে ১৩,০০০ হাঙ্গেরীয় সরাসরি সোভিয়েত আক্রমণের ফলে নিহত হয়। সোভিয়েতরা শহরটি দখলের পর ব্যাপক হারে লুটতরাজ, নির্বিচার হত্যাকাণ্ড ও গণধর্ষণ আরম্ভ করে দেয়। প্রায় ২,০০,০০০ হাঙ্গেরীয় নারী সোভিয়েত সৈন্যদের দ্বারা ধর্ষণের শিকার হয় । হাঙ্গেরীয় মেয়েদের অপহরণ করে সোভিয়েত সেনাঘাঁটিগুলোতে নিয়ে যাওয়া হত, যেখানে তাদের বারবার ধর্ষণ করা হত এবং কখনো কখনো হত্যা করা হত । সোভিয়েত সৈন্যরা এমনকি বুদাপেস্টে অবস্থিত নিরপেক্ষ দেশগুলোর দূতাবাস কর্মীদেরও গ্রেপ্তার ও ধর্ষণ করে, উদাহরণস্বরূপ, সোভিয়েত সৈন্যরা শহরটিতে অবস্থিত সুইডিশ দূতাবাসে আক্রমণ চালিয়ে দূতাবাসের একজন নারী কর্মীকে ধর্ষণ করেছিল ।
অস্ট্রিয়া দখল
১৯৪৫ সালের এপ্রিলে সোভিয়েত সৈন্যরা ভিয়েনা দখল করে। ভিয়েনা দখলের পরপরই সোভিয়েত সৈন্যরা শহরটিতে নির্বিচার লুটতরাজ আরম্ভ করে দেয় এবং অসংখ্য অস্ট্রীয় নারীকে ধর্ষণ করে ।
আফগান যুদ্ধ
১৯৭৯ সালে সোভিয়েত ইউনিয়ন আফগানিস্তানে সৈন্য প্রেরণ করে এবং আফগানিস্তানে র সমাজতান্ত্রিক সরকারের বিরোধী মুজাহিদদের সঙ্গে দীর্ঘ দশ বছরব্যাপী এক রক্তক্ষয়ী সংগ্রামে লিপ্ত হয়। এই যুদ্ধের সময় সোভিয়েত সৈন্যরা গণহত্যা, লুটতরাজ, ধর্ষণসহ নানা ধরনের যুদ্ধাপরাধে লিপ্ত হয়। দশ বছরব্যাপী দখলদারিত্বের সময় সোভিয়েত বাহিনীর হাতে ৮,০০,০০০ থেকে ২০,০০,০০০ বেসামরিক আফগান প্রাণ হারায় । বিশেষত আফগানিস্তানের নগরহার, গজনী, জাবুল, লাঘাম, কুনার, কান্দাহার, বাদাখশান প্রভৃতি প্রদেশে সোভিয়েত বাহিনী ব্যাপক হারে গণহত্যা চালায়। এর পাশাপাশি বুবি ট্র্যাপ, মাইন এবং রাসায়নিক দ্রব্যাদি ব্যবহার করে তাদের শস্য ও সেচব্যবস্থা ধ্বংস করে দেয় । তদুপরি, সোভিয়েত সৈন্যরা অসংখ্য আফগান নারীকে অপহরণ ও ধর্ষণ করে । যেসব নারী সোভিয়েত সৈন্যদের দ্বারা অপহৃত ও ধর্ষিত হয়, তারা বাড়ি ফিরলে তাদের পরিবার তাদেরকে 'অসম্মানিত' হিসেবে বিবেচনা করে এবং তারা সামাজিক লাঞ্ছনার শিকার হয় ।
প্রথম চেচেন যুদ্ধ
১৯৯৪ সালে রুশ সৈন্যরা চেচেনদের স্বাধীনতা অর্জনের প্রচেষ্টা নস্যাৎ করার জন্য চেচনিয়ায় আক্রমণ চালায়। প্রায় দুই বছরব্যাপী এই যুদ্ধে রুশ বাহিনীর হাতে চেচনিয়ার প্রায় ৮০,০০০ বেসামরিক অধিবাসী প্রাণ হারায় । কেবল গ্রোজনিতেই রুশ বিমান হামলা ও গোলাবর্ষণের ফলে ৩৫,০০০ বেসামরিক নারী-পুরুষ নিহত হয়, যাদের মধ্যে প্রায় ৫,০০০ শিশুও ছিল । নির্বিচার হত্যাকাণ্ডের পাশাপাশি রুশ সৈন্যরা ব্যাপক হারে লুটতরাজে লিপ্ত হয় এবং অসংখ্য চেচেন নারীকে ধর্ষণ করে । তদুপরি, রুশ আক্রমণের ফলে চেচনিয়ার ৫ লক্ষেরও বেশি অধিবাসী উদ্বাস্তুতে পরিণত হয় ।
আতাউস সামাদ
আতাউস সামাদ (জন্ম: ১৬ নভেম্বর, ১৯৩৭ - মৃত্যু: ২৬ সেপ্টেম্বর, ২০১২) বাংলাদেশের প্রখ্যাত সাংবাদিক ও কলামিস্ট। সাংবাদিকতায় বিশেষ অবদানের জন্য তিনি একুশে পদক লাভ করেন।
কর্মজীবন
১৯৫৯ সালে সাংবাদিকতা শুরু করেন আতাউস সামাদ। ১৯৬৯ ও ১৯৭০ সালে পূর্ব পাকিস্তান ইউনিয়ন অব জার্নালিস্টের (ইপিইউজে) সাধারণ সম্পাদক ছিলেন। ১৯৬৫ সাল থেকে ১৯৬৯ সাল পর্যন্ত পাকিস্তান অবজারভারের চিফ রিপোর্টারের দায়িত্ব পালন করেন। বাংলাদেশ স্বাধীন হওয়ার পর ১৯৭২ সাল থেকে ১৯৭৬ সাল পর্যন্ত তিনি নয়াদিল্লিতে বাংলাদেশ সংবাদ সংস্থার (বাসস) বিশেষ সংবাদদাতা হিসেবে কাজ শুরু করেন। এ ছাড়া তিনি ১৯৮২ সাল থেকে টানা ১২ বছর বিবিসি ওয়ার্ল্ড সার্ভিস নিউজের বাংলাদেশ সংবাদদাতা ছিলেন। সর্বশেষ তিনি দৈনিক আমার দেশ পত্রিকার উপদেষ্টা সম্পাদক ছিলেন। এছাড়া তিনি সাপ্তাহিক ‘এখন’ এর সম্পাদক ছিলেন। বেসরকারি টেলিভিশন এনটিভি’র নির্বাহী প্রধান হিসেবেও তিনি দায়িত্ব পালন করেছেন। সাংবাদিকতার পাশাপাশি আতাউস সামাদ ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগের খণ্ডকালীন শিক্ষক হিসেবেও কাজ করেছেন।
পুরস্কার ও সম্মাননা
সাংবাদিকতায় বিশেষ অবদানের জন্য তিনি একুশে পদক লাভ করেন।
পরিবার
তাঁর পিতা আব্দুস সামাদ। আজিজুস সামাদ তাঁর ভাই এবং মুক্তিযোদ্ধা আশফাকুস সামাদ তাঁর ভ্রাতুষ্পুত্র। তাঁর স্ত্রী কামরুন নাহার রেণু সাহিত্যিক ফরিদ উদ্দিন খাঁ-র ভাগ্নি এবং অ্যাডভোকেট সিরাজুল হকের বোন। তাঁর ভাগ্নে আইনমন্ত্রী আনিসুল হক।
জাম্বিয়া জাতীয় ফুটবল দল
জাম্বিয়া জাতীয় ফুটবল দল (Zambia national football team) হচ্ছে আন্তর্জাতিক ফুটবলে জাম্বিয়ার প্রতিনিধিত্বকারী পুরুষদের জাতীয় দল, যার সকল কার্যক্রম জাম্বিয়ার ফুটবলের সর্বোচ্চ নিয়ন্ত্রক সংস্থা জাম্বিয়া ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৪৬ সালে, জাম্বিয়া প্রথমবারের মতো আন্তর্জাতিক খেলায় অংশগ্রহণ করেছে; দক্ষিণ রোডেশিয়ায় অনুষ্ঠিত উক্ত ম্যাচে জাম্বিয়া উত্তর রোডেশিয়া হিসেবে দক্ষিণ রোডেশিয়াকে ৪–০ গোলের ব্যবধানে পরাজিত করেছে।
৬০,০০০ ধারণক্ষমতাবিশিষ্ট জাতীয় হিরোজ স্টেডিয়ামে চিপোলোপোলো নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জাম্বিয়ার রাজধানী লুসাকায় অবস্থিত। বর্তমানে এই দলের ম্যানেজারের দায়িত্ব পালন করছেন মিলুতিন স্রেদোয়েভিচ এবং অধিনায়কের দায়িত্ব পালন করছেন আমাজুলুর আক্রমণভাগের খেলোয়াড় আউগুস্তিন মালেঙ্গা।
জাম্বিয়া এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে জাম্বিয়া অন্যতম সফল দল, যেখানে তারা ১টি (২০১২) শিরোপা জয়লাভ করেছে।
কেনেডি মুয়িনি, রেইনফোর্ড কালাবা, ডেভিড চাবালা, ক্রিস্টোফার কাটোঙ্গো এবং গডফ্রি চিতালুর মতো খেলোয়াড়গণ জাম্বিয়ার জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৬ সালের ফেব্রুয়ারি মাসে প্রকাশিত র‌্যাঙ্কিংয়ে জাম্বিয়া তাদের ইতিহাসে সর্বপ্রথম সর্বোচ্চ অবস্থান (১৫তম) অর্জন করে এবং ২০১১ সালের ফেব্রুয়ারি মাসে প্রকাশিত র‌্যাঙ্কিংয়ে তারা ১০২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জাম্বিয়ার সর্বোচ্চ অবস্থান হচ্ছে ২৭তম (যা তারা ১৯৯৪ সালে অর্জন করেছিল) এবং সর্বনিম্ন অবস্থান হচ্ছে ১০৬। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ক্যাম্প হাফ-ব্লাড ক্রনিকলস
এই ফ্র্যাঞ্চাইজের প্রেক্ষাপট রিঅর্ড্যানের অপর দুই ধারাবাহিক অর্থাৎ দ্য কেন ক্রনিকলস (যা মিশরীয় পুরাণ-ভিত্তিক) ও  ম্যাগনাস চেজ অ্যান্ড দ্য গডস অফ আসগার্ড-এর (যা নর্স পুরাণের প্রেক্ষাপটে রচিত) অনুরূপ কাল্পনিক মহাবিশ্ব। তিনটি ছোটোগল্প প্রকাশিত হওয়ার পর যুক্ত হয় দ্য কেন ক্রনিকলস ও ক্যাম্প হাফ-ব্লাড ক্রনিকলস-এর সঙ্গে; ক্যাম্প হাফ-ব্লাড ক্রনিকলস-এর চরিত্রগুলি দ্য কেন ক্রনিকলস ও ম্যাগনাস চেজ অ্যান্ড দ্য গডস অফ আসগার্ড ধারাবাহিকেও আবির্ভূত হয়।
গোলাম ওয়াহেদ চৌধুরী
গোলাম ওয়াহেদ চৌধুরী, যিনি জিডাব্লু চৌধুরী নামে পরিচিত, তিনি একজন পাকিস্তানি কূটনীতিবিদ এবং পূর্ব বাংলার (বর্তমান বাংলাদেশ ) থেকে শিক্ষাবিদ ছিলেন।
প্রারম্ভিক জীবন ও কর্ম
গোলাম ওয়াহেদ চৌধুরী মাদারীপুর জেলায় ১৯২৬ সালে জন্মগ্রহণ করেন তারপর ব্রিটিশ ভারতের, এখন বাংলাদেশ । তার মা ছিলেন বেগম রোকেয়ার ভাই ইব্রাহিম সাহেরের মেয়ে। ১৯৪৫ সালে তিনি বিএ (অনার্স) এবং ১৯৪৬ সালে এমএ ডিগ্রি অর্জন করেন, উভয় ডিগ্রি কলকাতা বিশ্ববিদ্যালয় থেকে এবং রাষ্ট্রবিজ্ঞানে ।
চৌধুরী ১৯৭১ সালে বাংলাদেশের স্বাধীনতার পর অধিকাংশ সময় কলম্বিয়া বিশ্ববিদ্যালয়, ডিউক বিশ্ববিদ্যালয় এবং যুক্তরাষ্ট্রের নর্থ ক্যারোলিনা বিশ্ববিদ্যালয়ে অধ্যাপনা করেন। তিনি কয়েকটি সামাজিক ও দাতব্য প্রতিষ্ঠানের সঙ্গে যুক্ত ছিলেন। মৃত্যুর পূর্বে তিনি ‘গোলাম মাওলা ফাইমা ট্রাস্ট’ নামে একটি ট্রাস্ট গঠন করেন। এই ট্রাস্ট মাদারীপুর জেলায় কয়েকটি দাতব্য প্রতিষ্ঠান গড়ে তোলে।
ভারতের সাথে পাকিস্তানের সম্পর্ক, ১৯৪৭-১৯৬৬
ওয়েন উইলকক্স বইটি একটি সু-লিখিত "প্রতিরক্ষা আইনজীবীর সংক্ষিপ্ত" হিসাবে পর্যালোচনা করেছেন যা জুরিকে বোঝানোর জন্য প্রচুর পরিমাণে প্রমাণ সংগ্রহ করে। উইলকক্স নোট করেছেন যে কেমব্রিজে লেখা হচ্ছে, বইটি একটি সংযত সুর প্রয়োগ করেছে যা "কিছু বিচ্ছিন্নতা" দেখায়।
মৃত্যু
ওয়াশিংটন ডিসির জর্জিটাউন ইউনিভার্সিটি হাসপাতালে ১৩ ডিসেম্বর ১৯৯৭ সালে ৭১ বছর বয়সে চৌধুরী মারা যান। তার স্ত্রী জাহাঙ্গীরনগর বিশ্ববিদ্যালয়ের রাষ্ট্রবিজ্ঞানের অধ্যাপক দিলারা চৌধুরী এবং তার দুই ছেলে ওয়ারেনের গোলাম মাবুদ, নিউ জার্সি এবং বাল্টিমোরের গোলাম সায়েদকে  রেখে গেছেন।
রাজশাহী সরকারি মডেল স্কুল এন্ড কলেজ
রাজশাহী সরকারি মডেল স্কুল অ্যান্ড কলেজ বাংলাদেশের রাজশাহী শহরের কাজীহাটাতে অবস্থিত একটি শিক্ষাপ্রতিষ্ঠান। ২০০৬ সালে এটি একটি স্বায়ত্বশাসিত প্রতিষ্ঠান হিসেবে প্রতিষ্ঠিত হয় এবং ২০১৭ সালে জাতীয়করণ করা হয়। এখানে প্রাথমিক, মাধ্যমিক ও উচ্চমাধ্যমিক ছাত্র-ছাত্রীদের পাঠদান করে থাকে। এটিকে রাজশাহীর সবচেয়ে সেরা বিদ্যালয় হিসেবে বিবেচনা করা হয়। বিদ্যালয়টির পরিবেশ অনেক গোছালো এবং ছাত্র-ছাত্রীগণ অনেক সুশৃংখল।
ইতিহাস
১৯৯৯ সালে বাংলাদেশ শিক্ষা মন্ত্রণালয় এর অধীনে ১১৪ কোটি টাকা ব্যয়ে ঢাকা মহানগরী সহ দেশের ৬টি বিভাগীয় শহরে ১১টি মডেল স্কুল ও কলেজ প্রতিষ্ঠার প্রকল্প হাতে নেয়া হয়। ঐ ১১টি শিক্ষাপ্রতিষ্ঠানের মধ্যে মাঝে ঢাকা মহানগরীতে ৫টি, বাকী ৫টি বিভাগীয় শহরে ৫টি এবং বগুড়াতে একটি বিদ্যালয় স্থাপনের পরিকল্পনা করা হয়। ২০০৬ সালের ৩১ জানুয়ারি জাতীয় অর্থনৈতিক পরিষদের নির্বাহী কমিটির এক সভায় প্রকল্পটি গৃহীত হয় ও বাস্তবায়নের উদ্যোগ নেয়া হয়। এ প্রকল্পের অংশ হিসেবে ঢাকা মহানগরীতে ৪ টি (মোহাম্মদপুরে ১টি, মিরপুরের রূপনগরে ১টি, শ্যমপুরে ১টি, লালবাগে ১টি) এবং রাজশাহী, চট্টগ্রাম, সিলেট, বরিশাল ও খুলনায় ১টি করে মোট ৯টি মডেল কলেজ প্রতিষ্ঠা করা হয়। বাকি দু’টি প্রতিষ্ঠান (ঢাকা ও বগুড়ায়) বর্তমানে বিয়াম ফাউন্ডেশন কর্তৃক পরিচালিত হচ্ছে।
২০০৬ সালে রাজশাহী শহরের কাজীহাটা এলাকায় রাজশাহী মডেল স্কুল অ্যান্ড কলেজ স্থাপিত হয়। প্রতিষ্ঠানটির নির্মাণ ব্যয় ৫ কোটি ১৩ লক্ষ ৮৪ হাজার টাকা। ২০০৭-২০০৮ শিক্ষাবর্ষে উচ্চমাধ্যমিক শ্রেনীর ছাত্রছাত্রীদের জন্য ভর্তির ঘোষণা করা হয়। পরবর্তীতে ২০০৮ সালে মাধ্যমিক ছাত্রছাত্রীদের জন্য ষষ্ঠ - দশম শ্রেনীর কার্যক্রম শুরু হয়। ২০১৩ সালে আন্ত: মন্ত্রণালয়ের সিদ্ধান্ত মোতাবেক প্রাথমিক শাখায় ছাত্র-ছাত্রীদের শিক্ষা কার্যক্রম পরিচালনা করে আসছে।
২০১৭ সালে রাজধানী ঢাকাসহ ৯ জেলার ১২টি মডেল স্কুল এন্ড কলেজ জাতীয়করণের প্রক্রিয়ায় এই প্রতিষ্ঠানটিকেও জাতীয়করণ করা হয়।
অবকাঠামো
রাজশাহী মডেল স্কুল অ্যান্ড কলেজ এর মূল একাডেমিক ভবনটি পাঁচ তলা। এতে ৭১টি কক্ষ, ১০টি বিজ্ঞানাগার, ৫০টি কম্পিউটার সমৃদ্ধ ১টি ল্যাব, একটি লাইব্রেরী ও ব্যয়ামাগার রয়েছে। চতুর্ভুজ আকৃতির ভবনটির মাঝখানে একটি বাগান ও সামনের দিকে খোলা মাঠ রয়েছে। ভবনের উত্তর পাশে অধ্যক্ষ মহোদয়ের জন্য দোতলা বাসভবন রয়েছে। thumbnail|কলেজের ভিতরের দৃশ্য
শিক্ষা কার্যক্রম
এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম রাজশাহী মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
মাল্টিমিডিয়া ক্লাসরুম
নতুন প্রযুক্তির সাথে আগামী প্রজন্মকে পরিচয় করিয়ে দিতে এবং পুঁথিগত বিদ্যাকে সুস্পষ্টভাবে উপস্থাপন করার লক্ষ্যে আধুনিক মাল্টিমিডিয়া প্রজেক্টরের মাধ্যমে বিভিন্ন বিষয়ের ক্লাসের ব্যবস্থা। এখানে ৭টি মাল্টিমিডিয়া ক্লাসরুম আছে।
পদার্থবিজ্ঞানে নোবেল বিজয়ীদের তালিকা
thumb|right|200px|[[ভিলহেল্ম কনরাড র‌ন্টগেন, পদার্থবিজ্ঞানে প্রথম নোবেল পুরস্কার বিজয়ী]] রাজকীয় সুয়েডীয় বিজ্ঞান একাডেমি প্রতি বছর একবার পদার্থবিজ্ঞানে নোবেল পুরস্কার (সুয়েডীয় ভাষায়: Nobelpriset i fysik) প্রদান করে। বিজ্ঞানী আলফ্রেড নোবেল-এর উইল অনুযায়ী পদার্থবিজ্ঞান, রসায়ন, চিকিৎসাবিজ্ঞান, শান্তি এবং সাহিত্য এই পাঁচটি বিভাগে নোবেল পুরস্কার প্রদান শুরু হয়েছিল ১৯০১ সালে। নোবেল ১৮৮৫ সালে এই পাঁচটি বিষয়ের ব্যাপারে উইল করে গিয়েছিলেন। প্রথম পদার্থবিজ্ঞানে নোবেল পুরস্কারপ্রাপ্ত ব্যক্তি হলেন জার্মান বিজ্ঞানী ভিলহেল্ম কনরাড র‌ন্টগেন। এক্স-রশ্মিসহ এ ধরনের গুরুত্বপূর্ণ রশ্মি আবিষ্কারের মাধ্যমে বিজ্ঞানের জগতে বিশেষ অবদান রাখার জন্য তাকে সেবার পুরস্কার দেয়া হয়। নোবেল ফাউন্ডেশন কর্তৃক এই পুরস্কার প্রশাসিত হয় এবং পদার্থবিজ্ঞানের সব পুরস্কারের মধ্যে একে সবচেয়ে মর্যাদাকর বিবেচনা করা হয়। প্রতি বছর ১০ ডিসেম্বর আলফ্রেড নোবেলের মৃত্যুবার্ষিকীর দিন সুইডেনের রাজধানী স্টকহোমে পুরস্কার বিতরণ অনুষ্ঠানের আয়োজন করা হয়। ২০১৬ সালে পদার্থের টপোগাণিতিক দশা এবং এর টপোগাণিতিক দশা রূপান্তরের উপর তাত্ত্বিক গবেষণার জন্য এ পুরস্কার পেয়েছেন ডেভিড জে. থলেস, ডানকান হল্ডেন এবং মাইকেল কস্টারলিৎজ। তারা প্রত্যেকে ১০,০০০,০০০ সুইডিশ ক্রোনা বা প্রায় ১৪ লাখ মার্কিন ডলার অর্থ পেয়েছেন।
পুরস্কারপ্রাপ্তদের তালিকা
২০১৬ সাল পর্যন্ত মোট ২০৬জন পদার্থবিজ্ঞানে নোবেল পুরস্কারের জন্য নির্বাচিত হয়েছেন। এখানে ১৯০১ সাল থেকে বর্তমান পর্যন্ত পুরস্কারপ্রাপ্তদের পূর্ণাঙ্গ তালিকা দেয়া হল।
জাতীয়তা অনুযায়ী মর্যাদাক্রম
একটি জাতি একই বছরে কেবল একবার গণনার মধ্যে এসেছে। জার্মান উইকিপিডিয়া অনুসারে গণনা করা হয়েছে।
ইয়াসির আরাফাত (দ্ব্যর্থতা নিরসন)
ইয়াসির আরাফাত বলতে বোঝানো যেতে পারেঃ
গ্যারেথ বেটি
দলে তিনি মূলতঃ স্পিন বোলিং করে থাকেন। এছাড়াও ২০১৫ সাল থেকে সারে কাউন্টি ক্রিকেট ক্লাবের অধিনায়কের দায়িত্বে পালন করছেন ‘বরিস’ ডাকনামে পরিচিত গ্যারেথ বেটি। ইয়র্কশায়ার ও সমারসেটের সাবেক অফ স্পিনার জেরেমি বেটি’র কনিষ্ঠ ভ্রাতা তিনি।
প্রারম্ভিক জীবন
পশ্চিম ইয়র্কশায়ারের বিংলে এলাকায় অবস্থিত স্বেচ্ছাসেবী বিংলে গ্রামার স্কুলে অধ্যয়ন করেন তিনি। ইংল্যান্ডের অনূর্ধ্ব-১৯ দলের পক্ষে খেলার পর নিজ কাউন্টি ইয়র্কশায়ারের পক্ষে খেলতে শুরু করেন। ১৯৯৭ সালে কাউন্টি চ্যাম্পিয়নশীপে তার অভিষেক ঘটে। কিন্তু সুযোগের অভাবহেতু ১৯৯৮ সালে সারে দলে স্থানান্তরিত হন। ঐ দলে তিনি কেবলমাত্র একদিনের খেলাতেই অংশ নিতেন। ২০০২ সালে ওরচেস্টারশায়ারে যোগ দেন তিনি। এদলে অবস্থানকালেই প্রধান স্পিনারের মর্যাদা পান ও জাতীয় দলে খেলার সুযোগ লাভ করেন।
আন্তর্জাতিক ক্রিকেট
২০০০-এর মধ্যভাগে ব্যাপকভাবে অ্যাশলে জাইলসের বিকল্প হিসেবে ইংল্যান্ড দলে খেলেন। ২০০৩ সালে উপমহাদেশে সফরকারী ইংল্যান্ড দলের পক্ষে চার টেস্টে অংশ নিয়েছিলেন। পীচের অনুকূল পরিবেশের উপযোগিতায় দলে দ্বিতীয় স্পিনার হিসেবে অন্তর্ভুক্তি ঘটে তার। ২০০৩-০৪ মৌসুমে ওয়েস্ট ইন্ডিজ সফরে যান। এন্টিগুয়ায় অনুষ্ঠিত সিরিজের চতুর্থ টেস্টে ব্রায়ান লারা’র চতুর্শতকের বিশ্বরেকর্ডের রানটি তার বল থেকেই আসে। পরের মৌসুমে দলের দ্বিতীয় স্পিনার হিসেবে দক্ষিণ আফ্রিকা সফরে যান তিনি।
দল নির্বাচকমণ্ডলী তার উপর পূর্ণ আস্থাজ্ঞাপন করে ২০০৫ সালে বাংলাদেশ সফরে দুই টেস্টের সিরিজের তাকে অন্তর্ভুক্ত করে। অ্যাশলে জাইলসের আঘাতপ্রাপ্তিতে ও বাংলাদেশ দলের ব্যাটিং ব্যর্থতায় পুরো সিরিজেই তাকে বোলিংই করতে হয়নি। মন্টি পানেসার ও গ্রেইম হিকের উত্থানে দলের কাছ থেকে দূরে থাকেন তিনি।
ফকির
ফকির একটি বিশেষ্য শব্দ, যার বিভিন্ন অর্থ রয়েছে। নিঃস্ব, দারিদ্র্য, সর্বহারা যারা ভিক্ষা করে জীবিকা নির্বাহ করে তাদের ফকির বলা হয়, আবার সংসারত্যাগী মুসলমান ভিক্ষু বা সন্ন্যাসী বা সাধু পুরুষকেও ফকির বলা হয়।
ফকির বলতে বুঝানো হতে পারে:
চাকা
মানবসভ্যতার ইতিহাসে চাকার আবিষ্কারকে একটি যুগান্তকারী ঘটনা হিসাবে ধরা হয়।
ইতিহাস
frame|right|প্রাচীন [[সুমের এর উর এর যুদ্ধপতাকায় চাকাবিশিষ্ট গাড়ির ছবি। আনুমানিক ২৫০০ খ্রিষ্টপূর্বাব্দ।]] thumb|right|250px|[[তেহরান|তেহরানের ইরানি জাতীয় যাদুঘরে রক্ষিত স্পোকযুক্ত চাকা। চোকা জানবিলে প্রাপ্ত এই চাকাটি অন্তত খ্রিষ্টের জন্মের ২০০০ বছর আগে তৈরি হয়েছিলো।]] অনেক বিশেষজ্ঞের মতে ৫০০০ খ্রিষ্টপূর্বাব্দের দিকে প্রাচীন মেসোপটেমিয়াতে চাকা আবিষ্কৃত হয়। শুরুতে কুমোরদের কাজে এটির ব্যবহার ছিলো। ককেশাসের উত্তর দিকে বেশ কিছু কবর পাওয়া গেছে যাতে ৩৭০০ খ্রিস্টপূর্বাব্দ হতে ঠেলাগাড়িতে করে মৃতদেহ কবর দেয়া হয়েছে। ৩৫০০ খ্রিস্টপূর্বাব্দের কাছাকাছি সময়ে তৈরি করা একটি মাটির পাত্র দক্ষিণ পোল্যান্ডে পাওয়া গেছে, যাতে চার চাকার একটি গাড়ির ছবি আছে। এটিই এ পর্যন্ত প্রাপ্ত চাকাযুক্ত গাড়ির ছবির সবচেয়ে পুরানো নিদর্শন।
খ্রিষ্টপূর্ব ৪র্থ সহস্রাব্দ নাগাদ চাকার ব্যবহার ইউরোপ ও পশ্চিম এশিয়াতে ছড়িয়ে পড়ে। ভারতীয় উপমহাদেশের সিন্ধু সভ্যতায় চাকার ব্যবহার শুরু হয় খ্রিষ্টপূর্ব ৩য় সহস্রাব্দের দিকে। চীনে চাকার ব্যবহার দেখা যায় ১২০০ খ্রিষ্টপূর্বাব্দে, যখন চাকাযুক্ত গাড়ির প্রচলন হয়। তবে বারবিয়েরি-লো (২০০০) এর মতে আরো পূর্বে খ্রিষ্টপূর্ব ২য় সহস্রাব্দের দিকে চীনে চাকার প্রচলন ছিলো।
মধ্য ও দক্ষিণ আমেরিকার বিভিন্ন সভ্যতায় চাকার ব্যবহার দেখা যায় না। তবে অলমেক ও অন্যান্য কিছু আমেরিকার সভ্যতার নিদর্শনের মধ্যে শিশুদের খেলনা হিসাবে চাকাযুক্ত গাড়ি পাওয়া গেছে। প্রায় ১৫০০ খ্রিষ্টপূর্বাব্দের এসব খেলনাতে চাকার ব্যবহার থাকলেও আমেরিকার সভ্যতাগুলোতে যানবাহনের যন্ত্রাংশ হিসাবে চাকার প্রচলন ছিলো না।
প্রাচীন নুবিয়াতে চাকা ব্যবহার করা হতো মাটির হাড়ি ও পাত্র তৈরিতে, এবং পানি উত্তোলনে। নুবিয়ার পানি উত্তোলনে ব্যবহৃত চাকাগুলো ঘুরানো হতো গবাদিপশু দিয়ে। নুবিয়ার অধিবাসীরা মিশর থেকে আনা অশ্বচালিত রথ ব্যবহার করতো।
চাকা ব্যবহারের জন্য উপযুক্ত সমতল বা মসৃন রাস্তা না থাকায় চাকার প্রচলন কিছুটা বাধাগ্রস্ত হয়। যেসব এলাকায় রাস্তা ছিলোনা এবং অসমতল ভূমির উপর দিয়ে চলতে হয়েছে, সেসব এলাকায় চাকা-যুক্ত যানবাহনের বদলে মানুষের কিংবা পশুর পিঠে করে মাল বহন করা হতো। এমনকি বিংশ শতকের পূর্ব পর্যন্ত বিশ্বের অনুন্নত এলাকাগুলোতে ভালো রাস্তাঘাটের অভাবে চাকাযুক্ত যানবাহনের ব্যবহার কম ছিলো।
শুরুতে চাকা নির্মাণ করা হতো কাঠের চাকতি দিয়ে, যার কেন্দ্রে অক্ষদণ্ডের জন্য একটি গর্ত করা হতো। স্পোকযুক্ত চাকা অনেক পরে উদ্ভাবিত হয়। এই রকমের চাকার ব্যবহার গাড়ির ওজন কমিয়ে আনে, যার ফলে দ্রুতগতির বাহন তৈরি করা সম্ভব হয়। প্রায় ২০০০ খ্রিষ্টপূর্বাব্দের সমকালীন আন্দ্রোনভ সংস্কৃতিতে স্পোকযুক্ত চাকার ব্যবহার পাওয়া যায়। এর অল্প পড়েই ককেসাস এলাকার অধিবাসীরা অশ্বচালিত বাহনে স্পোকযুক্ত চাকা ব্যবহার করে। মূলত যুদ্ধে ব্যবহৃত রথে এধরনের চাকা তারা ব্যবহার করতো। এখান থেকে স্পোকযুক্ত চাকার ব্যবহার গ্রিক উপদ্বীপে ছড়িয়ে পড়ে। চাকাযুক্ত বাহনের ব্যবহার গ্রিক সভ্যতার বিকাশে সহায়তা করে। খ্রিষ্টপূর্ব ১ম সহস্রাব্দ নাগাদ কেল্টিকদের রথগুলোতে এমন চাকা ব্যবহার করা যেতো, যার পরিধি বরাবর লোহার বেষ্টনি দেয়া থাকতো। ফলে এ ধরনের চাকাগুলো অনেক মজবুত ও দীর্ঘস্থায়ী হতো। স্পোকযুক্ত চাকা এভাবেই প্রায় অপরিবপর্তিত অবস্থাতে ১৮৭০ খ্রিস্টাব্দ নাগাদ ব্যবহৃত হয়ে আসে। ১৮৭০ খ্রিঃ এর দিকে চাকায় নিউম্যাটিক টায়ার ব্যবহার করা শুরু হয়।
কার্যপ্রণালী
চাকা ব্যবহার করলে তলের উপরে টেনে হিচড়ে নেয়ার চাইতে অনেক সহজে বস্তু স্থানান্তর করা যায়। এর ব্যাখ্যা হলো এরকম --
ঘূর্ণনের ঘর্ষণ কমানোর জন্য চাকায় বিয়ারিং ব্যবহার করা হয়। সবচেয়ে প্রাচীন ও সরলতম বিয়ারিং হলো একটা বৃত্তাকার গর্ত যার মধ্য দিয়ে অক্ষদণ্ডটি ঢুকিয়ে দেয়া হয়। <!-- Example:
Additional energy is lost at the wheel to road interface. This is termed rolling resistance which is predominantly a deformation loss.
The wheel alone is not a machine, but when attached to an axle in conjunction with bearing, it forms the wheel and axle, one of the simple machines. A driven wheel is an example of a wheel and axle. Note that wheels predate driven wheels by about 6000 years.
স্থিতিশীলতা
For unarticulated wheels, climbing obstacles will cause the body of the vehicle to rotate. If the rotation angle is too high, the vehicle will become statically unstable and tip over. At high speeds, a vehicle can become dynamically unstable, able to be tipped over by an obstacle smaller than its static stability limit. Without articulation, this can be an impossible position from which to recover.
For front-to-back stability, the maximum height of an obstacle which an unarticulated wheeled vehicle can climb is a function of the wheelbase and the horizontal and vertical position of the center of mass (CM).
The critical angle is the angle at which the center of mass of the vehicle begins to pass outside of the contact points of the wheels. Past the critical angle, the reaction forces at the wheels can no longer counteract the moment created by the vehicle's weight, and the vehicle will tip over. At the critical angle, the vehicle is marginally stable. The critical angle can be found by solving the equation:
where For small wheels, this formula can be simplified to:
The maximum height h of an obstacle can be found by the equation: where w is the wheelbase.
-->
মীর জাবেদ আলী রেকি
রাজনৈতিক ও কর্মজীবন
মীর জাবেদ আলী রেকি মুত্তাহিদা মজলিস-এ-অমলের টিকিটে বেলুচিস্তানের প্রাদেশিক পরিষদের নির্বাচনে সংসদীয় অঞ্চল পিবি -৪১ আসন থেকে ২০১৮ সালের পাকিস্তানের সাধারণ নির্বাচনে প্রতিদ্বন্দ্বিতা করে বেলুচিস্তান আওয়ামী পার্টির মীর মুজিবুর রহমান মুহাম্মদ হাসানির চেয়ে ৪৬০ ভোটের সংখ্যাগরিষ্ঠে নির্বাচনে জয়ী হয়েছিলেন। তিনি ১২,৭৮২ ভোট পেয়েছেন এবং হাসানী ১২,৩২২ ভোট পেয়েছেন।   হাসানী প্রিজাইডিং অফিসারের অপহরণের ভিত্তিতে নির্বাচন কমিশন (ইসিপি) -এর সাথে প্রতিদ্বন্দ্বিতা করেন, ইসিপি মোট ৯৮ টি ভোটকেন্দ্রের মধ্যে এই আসনের দুটি ভোটকেন্দ্রে পুনরায় নির্বাচনের নির্দেশ দিয়েছেন।
পিবি -৪১ এর দুটি পোলিং স্টেশনে পুনর্নির্বাচন অক্টোবর ২০১৮ সালে অনুষ্ঠিত হয়েছিল। পুনঃনির্বাচিত হওয়ার পরে রেইকি বেলুচিস্তান অ্যাসেমব্লির সদস্য হন।
১৯২৯-৩০ ইংল্যান্ড ক্রিকেট দলের ওয়েস্ট ইন্ডিজ সফর
ইংল্যান্ড ক্রিকেট দল পূর্ব-নির্ধারিত সময়সূচী মোতাবেক জানুয়ারি থেকে এপ্রিল, ১৯৩০ সাল পর্যন্ত ওয়েস্ট ইন্ডিজ গমন করে। এ সফরে দলটি চারটি টেস্ট স্বাগতিক ওয়েস্ট ইন্ডিজের মুখোমুখি হয়। সিরিজটি ১-১ ব্যবধানে ড্রয়ে পরিণত হয়েছিল। ইংল্যান্ডের পক্ষে ফ্রেডি ক্যালথর্প অধিনায়কের দায়িত্ব পালন করলেও ওয়েস্ট ইন্ডিজে অনুষ্ঠিত প্রত্যেক মাঠে পৃথক পৃথক অধিনায়ক নিযুক্ত করা হয়েছিল। এগুলোই ওয়েস্ট ইন্ডিজের মাটিতে প্রথম টেস্ট খেলা ছিল।
একই সময়ে হ্যারল্ড জিলিগানের নেতৃত্বাধীন অপর একটি ইংরেজ দল নিউজিল্যান্ড গমন করে। সেখানে সফরকারী দলটি নিউজিল্যান্ডের ইতিহাসের প্রথম টেস্ট সিরিজে অংশ নেয়।
ইংল্যান্ড দল
বয়সের দিক দিয়ে ইংল্যান্ড দল সর্বাপেক্ষা সর্বকালের বয়ষ্ক টেস্ট দল হিসেবে পরিচিতি পেয়ে আসছে। দলে সদস্যদের গড় বয়স ছিল প্রায় ৩৮ বছর। সুপরিচিত প্রশাসক হ্যারি মলেট দলের ব্যবস্থাপকের দায়িত্বে ছিলেন।
জ্বালামুখী
জ্বালামুখী (Jawalamukhi) ভারতের হিমাচল প্রদেশ রাজ্যের কাংড়া জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে জাওয়ালামুখী শহরের জনসংখ্যা হল ৪৯৩১ জন। এর মধ্যে পুরুষ ৫২% এবং নারী ৪৮%।
বিউটেন
বিউটেনের দুটি আইসোমার বা সমাণু আছে। n-বিউটেন এবং আইসো বিউটেন। আইসো বিউটেনের আরেকটি নাম মিথাইল প্রোপেন। এটি মূলত জ্বালানি হিসেবে ব্যবহার করা হয়। বিউটেন হল তরলীকৃত পেট্রোলিয়াম গ্যাসের (LP গ্যাস) একটি গ্রুপ। অন্যান্যগুলোর মধ্যে আছে প্রোপেন, প্রোপিলিন, বিউটাডাইইন, বিউটাইলিন, আইসোবিউটাইলিন এবং এর মিশ্রণ। বিউটেন পেট্রল এবং কয়লার চেয়ে বেশি পরিষ্কারভাবে পোড়ায়।
নামকরণ
অজৈব রসায়নের নামকরণের আন্তর্জাতিক সংস্থা আইইউপিএসি অনুসারে বিউটেনের নামকরণ করা হয়েছে। এখানে বিউট দ্বারা যৌগে চার কার্বনের উপস্থিতি বোঝানো হয়েছে।
ইতিহাস
বিউটেনের সঠিক আবিষ্কারক এটিকে " বিউটাইলের হাইড্রাইড" বলে অভিহিত করেছেন, তবে ইতিমধ্যে ১৮৬০-এর দশকে আরও নাম ব্যবহার করা হয়েছিল: "বিউটাইল হাইড্রাইড", "টেট্রিলের হাইড্রাইড" এবং "টেট্রিল হাইড্রাইড", "ডাইইথাইল" বা "ইথাইল ইথাইলাইড" এবং অন্যান্য। অগাস্ট উইলহেম ফন হফম্যান তার ১৮৬৬ সালের পদ্ধতিগত নামকরণে "কোয়ার্টেন" নামটি প্রস্তাব করেন, এবং ১৮৭৪ সালের দিকে জার্মান থেকে ইংরেজিতে আধুনিক নামটি চালু হয়।
১৯১০-এর দশক পর্যন্ত বিউটেনের খুব বেশি প্রায়োগিক ব্যবহার ছিল না, যখন ডব্লিউ. স্নেলিং গ্যাসোলিনের উপাদান হিসাবে বিউটেন এবং প্রোপেনকে চিহ্নিত করেছিলেন এবং দেখেছিলেন যে সেগুলিকে ঠান্ডা করা হলে, চাপযুক্ত পাত্রে একটি আয়তন-হ্রাসযুক্ত তরল অবস্থায় সংরক্ষণ করা যেতে পারে।
ঘনত্ব
বিউটেনের ঘনত্ব পাত্রের তাপমাত্রা এবং চাপের উপর অত্যন্ত নির্ভরশীল। উদাহরণস্বরূপ, তরল প্রোপেনের ঘনত্ব 571.8±1kg/m 3 (2MPa পর্যন্ত চাপের জন্য এবং তাপমাত্রা 27±0.2°C), যখন তরল বিউটেনের ঘনত্ব হল 625.5±0.7kg/m 3 (2MPa পর্যন্ত চাপের জন্য এবং তাপমাত্রা -13±0.2°সে)। alt=Density of liquid and vaporized butane|কিছুই_না|থাম্ব|500x500পিক্সেল|প্রোপেন এবং বিউটেন ঘনত্বের ডেটা
সমানুতা
কেন্দ্রীয় C−C বন্ড ঘূর্ণন n -বিউটেনের জন্য দুটি ভিন্ন রূপ ( ট্রান্স এবং গাউচে ) তৈরি করে।
রাসায়নিক বিক্রিয়া
যখন অক্সিজেন প্রচুর থাকে, তখন বিউটেন পুড়ে কার্বন ডাই অক্সাইড এবং জলীয় বাষ্প তৈরি করে; অক্সিজেন সীমিত হলে, কার্বন ( কাঁচ ) বা কার্বন মনোক্সাইডও তৈরি হতে পারে। বিউটেন বাতাসের চেয়ে ঘন।
2C4H10 + 13 O2 → 8 CO2 + 10 H2O
2C4H10 + 9 O2 → 8 CO + 10 H4O
ওজন অনুসারে, বিউটেনে রয়েছে প্রায়  বা তরল ভলিউম দ্বারা  ।
বিউটেনের সর্বাধিক অ্যাডিয়াব্যাটিক শিখা তাপমাত্রা বাতাসের সাথে ।
n -বিউটেন হল ম্যালিক অ্যানহাইড্রাইড তৈরির জন্য ডুপন্টের অনুঘটক প্রক্রিয়ার জন্য ফিডস্টক:
2 CH3CH2CH2CH3 + 7 O2 → 2 C2H2(CO)2O + 8 H2O
n -বিউটেন সমস্ত হাইড্রোকার্বনের মত ফ্রি র্যাডিকাল ক্লোরিনেশনের মধ্য দিয়ে যায় যা 1-ক্লোরো- এবং 2-ক্লোরোবিউটেন উভয়ই প্রদান করে। সেইসাথে আরও বেশি ক্লোরিনযুক্ত ডেরিভেটিভস প্রদান করে। ৪২৫ এবং ৪১১ kJ /mol দুই ধরনের CH বন্ডের জন্য ক্লোরিনেশনের আপেক্ষিক হার ভিন্ন ধরনের বন্ড ডিসোসিয়েশন এনার্জি দ্বারা আংশিকভাবে ব্যাখ্যা করা হয়েছে।
ব্যবহার
পেট্রোল মিশ্রনের জন্য, এন-বিউটেন হল প্রধান উপাদান যা রিড বাষ্প চাপ (RVP) ম্যানিপুলেট করতে ব্যবহৃত হয়। যেহেতু শীতকালীন জ্বালানীতে ইঞ্জিন চালু করার জন্য অনেক বেশি বাষ্পচাপ প্রয়োজন হয় তাই শোধনাগারগুলি জ্বালানীতে আরও বিউটেন মিশ্রিত করে RVP বাড়ায়। এন-বিউটেনের তুলনামূলকভাবে উচ্চ গবেষণার অকটেন নম্বর (RON) এবং মোটর অকটেন নম্বর (MON), যা যথাক্রমে ৯৩ এবং ৯২।
প্রোপেন এবং অন্যান্য হাইড্রোকার্বনের সাথে মিশ্রিত করা হলে, মিশ্রণটিকে বাণিজ্যিকভাবে তরলীকৃত পেট্রোলিয়াম গ্যাস (এলপিজি) হিসাবে উল্লেখ করা যেতে পারে। এটি পেট্রোল উপাদান হিসাবে, বাষ্প ক্র্যাকিংয়ে বেস পেট্রোকেমিক্যাল উৎপাদনের জন্য ফিডস্টক হিসাবে, সিগারেট লাইটারের জ্বালানী হিসাবে এবং ডিওডোরেন্টের মতো অ্যারোসল স্প্রেতে প্রপেলান্ট হিসাবে ব্যবহৃত হয়।
বিউটেনের বিশুদ্ধ রূপ, বিশেষ করে আইসোবিউটেন রেফ্রিজারেন্ট হিসাবে ব্যবহৃত হয় এবং রেফ্রিজারেটর, ফ্রিজার এবং এয়ার কন্ডিশনার সিস্টেমে ওজোন-স্তর-ক্ষয়কারী হ্যালোমেথেনগুলিকে মূলত প্রতিস্থাপিত করেছে। বিউটেনের অপারেটিং চাপ ফ্রেয়ন-12 (R-12) এর মতো হ্যালোমেথেনগুলির তুলনায় কম। তাই R-12 সিস্টেম যেমন স্বয়ংচালিত এয়ার কন্ডিশনার সিস্টেমে যখন বিশুদ্ধ বিউটেনে রূপান্তরিত হয় তখন দুর্বলভাবে কাজ করবে। এর পরিবর্তে আইসোবিউটেন এবং প্রোপেনের মিশ্রণ ব্যবহার করা হয় শীতলকারী প্রক্রিয়ার(কুলিং সিস্টেম) কার্যকারিতা দিতে যা R-12 ব্যবহারের সাথে তুলনা করা যায়।
জ্বালানী হিসাবে এটি প্রায়শই স্বল্প পরিমাণে মারকাপটানের সাথে মেশানো হয় যাতে অপুর্ণ গ্যাসকে একটি আপত্তিকর গন্ধ দেওয়া হয় যা মানুষের নাক দ্বারা সহজেই সনাক্ত করা যায়। এইভাবে, বিউটেন ছড়িয়ে পড়া সহজেই চিহ্নিত করা যেতে পারে। হাইড্রোজেন সালফাইড এবং মারকাপটান বিষাক্ত হলেও তারা এত কম মাত্রায় উপস্থিত থাকে যে বিউটেনের দ্বারা দমবন্ধ হওয়া এবং আগুনের ঝুঁকি বিষাক্ত হওয়ার আগে সতর্ক হয়ে ওঠা যায়। বেশিরভাগ বাণিজ্যিকভাবে উপলব্ধ বিউটেনে কিছু দূষিত তেলও রয়েছে যা পরিস্রাবণের মাধ্যমে অপসারণ করা হয়। অন্যথায় ইগনিশন বিন্দুতে একটি জমা রেখে যাবে এবং অবশেষে গ্যাসের অভিন্ন প্রবাহকে বাধা দিতে পারে।
সুগন্ধি নিষ্কাশনের জন্য দ্রাবক হিসাবে ব্যবহৃত বিউটেনে এই দূষিত পদার্থগুলি থাকে না এবং বিউটেন গ্যাস দুর্বল বায়ুচলাচল এলাকায় গ্যাস বিস্ফোরণ ঘটাতে পারে যদি বিউটেন নিঃসরণ সনাক্ত করা না হয় ও কোন প্রকার আগুনের শিখার দ্বারা অগ্ন্যুৎপাতের সূত্রপাত হয়। ক্যানাবিস তেলের শিল্প নিষ্কাশনে বিশুদ্ধ বিউটেন দ্রাবক হিসাবে ব্যবহৃত হয়।